Vedtægter for Info Radio - Syddjurskanalen

Navn og hjemsted:

Foreningens navn er Info Radio – Syddjurskanalen og hjemstedet er Syddjurs kommune.

Formål:

Foreningens formål er at lave en ikke kommerciel lokalradio med navnet Kanal 3 Djursland.

Medlemmer:

Man kan blive medlem af foreningen ved at rette henvendelse til et medlem af bestyrelsen, som på først kommende bestyrelsesmøde godkender indmeldelsen.
Radioens medarbejdere er automatisk medlem af foreningen.

Generalforsamling:

Generalforsamlingen er foreningens øverste myndighed.
Der afholdes generalforsamling en gang årligt inden udgangen af maj måned.

Dagsorden for ordinær generalforsamling indeholder følgende punkter:

	1. Valg af dirigent og referent.
	2. Bestyrelsens beretning
	3. Regnskab og budget.
	4. Indkomne forslag.
	5. Valg af bestyrelse og suppleant.
	6. Valg af kritisk bilagskontrolør.
	7. Evt.

Forslag som ønskes taget op på generalforsamlingen skal være bestyrelsen i hænde senest 8 dage før generalforsamlingen, forslag til vedtægtsændringer dog 3 uger før (se næste kapitel). Ingen kan med fuldmagt, have mere end en stemme.

Ekstraordinær generalforsamling kan indkaldes af bestyrelsen eller hvis 50 % af foreningens medlemmer fremsætter skrifteligt ønsker herom. Bestyrelsen skal indkalde til ekstraordinær generalforsamling efter senest 30 dage efter at skriftelig anmodning er modtaget.

Vedtægtsændringer:

Vedtægtsændringer sker ved at generalforsamlingen tager stilling til dem, og hvis 2/3
af de fremmødte medlemmer stemmer for, er det vedtaget.

Ændringsforslag sendes til bestyrelsen, der bekendtgør dem 14 dage før generalforsamlingen.

Bestyrelsen:

Bestyrelsen er på mindst 3 medlemmer og vælges af generalforsamlingen
Bestyrelsen vælges for 2 år ad gangen, suppleant for 1 år.

Bestyrelsen konstituerer sig selv.

Regnskab:
Radioens regnskabsår løber fra 1. januar til 31. december.
Regnskabet checkes af bilagskontrolør og fremlægges på generalforsamlingen.

Hæftelse:

Der påhviler ikke foreningens medlemmer eller bestyrelse nogen personlig hæftelse, for de  på foreningen påhvilende forpligtelser.

Medlemmer kan alene miste indbetalt indskud/kontingent.

Bestyrelsen er bemyndiget til at optage lån og kreditter.

Foreningen tegnes ved underskrift af bestyrelsens formand.

Bestyrelsen kan meddele enkeltpersoner fuldmagt til at hæve foreningens i pengeinstitutter indestående midler, samt til at disponere på foreningens vegne i forhold til postvæsnet. 

Udelukkelse:
Bestyrelsen kan udelukke et medlems for adgang til radioen, når medlemmet efter bestyrelsens opfattelse overtræder vedtagne regler og retningslinier.

Opløsning:

Opløsning sker ved afholdelse af 2 på hinanden følgende generalforsamlinger, hvor det kræves at mindst 3/4 stemmer for opløsning.
De 2 generalforsamlinger skal afholdes med mindst 14 dages mellemrum

Hvis opløsningen bliver besluttet, træffes der samtidig med beslutning om fordeling af 
foreningens aktiver til lignende aktiviteter.

___________________________________________________________________________________
Vedtaget på stiftende generalforsamling. 1/11 2004.
Ændringer af hjemsted og formål vedtaget den 3/3 2008
Ændringer af formål (Ikke kommerciel radio) vedtaget den 20/3 2017
Ændringer af hæftelser vedtaget den 22/6 2020